‫- NETFLIX מציגה -‬
‫יש פה מישהו?‬
‫אנחנו צריכים עזרה!‬
‫יש פה רופא?‬
‫הצילו! תעזרו לנו!‬
‫כן.‬ ‫-דוקטור!‬
‫כן, גברתי?‬ ‫-אתה צריך…‬
‫אתה צריך לטפל בבן שלי!‬
‫עכשיו!‬ ‫-מה קרה?‬
‫היד שלו נמחצה.‬
‫איך זה קרה?‬
‫אני אבדוק. תן לי לראות.‬
‫לא. אל תיגע…‬
‫ניתוח חירום.‬
‫חכו כאן, בבקשה.‬
‫תנשום.‬
‫תן לי לראות.‬
‫זה כואב מדי.‬
‫העצמות מרוסקות.‬ ‫אי אפשר להציל את היד. נבצע קטיעה.‬
‫לא!‬ ‫-תירגע.‬
‫לא, בבקשה. אני מתחנן!‬
‫כלורופורם!‬ ‫-לא!‬
‫לא!‬
‫כלורופורם.‬ ‫-לא!‬
‫לא.‬
‫- פרק 6 -‬
‫מה זה העשן הזה?‬
‫יש לו ריח של כלור!‬
‫זו מלכודת!‬ ‫-לסגת!‬
‫הגרמנים!‬
‫לסגת! מהר!‬
‫יוחנן הקדוש אומר לנו לא לסרב לאהבת האל.‬
‫נהפוך הוא,‬
‫עלינו להכניס אלינו את אהבתו,‬ ‫למען תישאר טהורה ומושלמת בתוכנו.‬
‫אמן.‬ ‫-אמן.‬
‫בואו לעזור!‬
‫קחו אותם למעלה.‬
‫דוקטור!‬
‫היי!‬
‫מה קרה? איפה כואב לך?‬
‫גז…‬
‫תקפו אותנו בגז.‬
‫כמה אבדות?‬ ‫-לכאן!‬
‫עשרים חיילים בפחות משעה.‬
‫כולם סובלים ממצוקה נשימתית‬ ‫שרק הולכת ומחמירה.‬
‫הם נופלים כמו זבובים.‬
‫כאילו הגז מאכל אותם מבפנים.‬
‫כל מה שאני יכול לעשות‬ ‫זה להקל את סבלם באמצעות חמצן ואטרופין.‬
‫גברתי, אני חייב לדבר עם בעלך.‬
‫למה?‬
‫אני צריך טייס שיצא למשימת איסוף מודיעין.‬
‫הוא לא כשיר לטיסה.‬
‫הוא הטייס היחיד הזמין כרגע.‬
‫אנחנו זקוקים לו.‬
‫לכי לקרוא לו.‬
‫ראיתי אותך עם האב ווטרן אמש.‬
‫כן, האב הסכים ברוב אדיבותו‬ ‫להכין אותי לקראת קבלת נדרי הנזירות.‬
‫אחרי חצות?‬
‫את בטוחה שזה הכול?‬
‫את יכולה לדבר איתי.‬
‫אני אתמוך בך.‬
‫את יכולה לומר לי כל דבר, בתי.‬
‫האב ווטרן מדריך אותי בדרך אל האל.‬
‫כל אנשי האל עושים את זה.‬
‫מה אנשי האל עושים?‬
‫ז'נבייב?‬
‫ז'נבייב!‬
‫את צריכה לדבר איתי.‬
‫זה מעשה אלוהי.‬
‫זה מה שהוא אמר לך?‬
‫בבקשה, תניחי לי.‬ ‫-אני לא יכולה.‬
‫ז'נבייב, תסתכלי עליי.‬ ‫מה שהוא עושה לך זה דבר אסור.‬
‫זה פשע!‬
‫את מקנאת?‬
‫כי הוא מעוניין בי?‬ ‫-לא, בכלל לא.‬
‫בתי…‬
‫האם אנייס, מה קרה?‬
‫זאת ז'נבייב…‬
‫תגידי לי.‬
‫האב ווטרן מתעלל בה.‬
‫הוא מנצל את האמונה שלה ומתמרן אותה.‬
‫איצור קשר עם הדיוקסיה‬
‫ואדווח עליו.‬
‫היא דיברה איתך? יש לך הוכחה?‬
‫בלי העדות שלה, אין הרבה מה לעשות.‬
‫תשכנעי אותה לדבר.‬
‫והחייל שלך, איפה הוא?‬
‫הוא עזב.‬
‫אלי,‬
‫הייתי מוכנה להפנות עורף לנדריי,‬
‫אבל אתמול בלילה קראת לי לשוב לחיקך.‬
‫אני אוקיע את החוטאים.‬
‫שום גבר, יהיה מי שיהיה, לא יפגע בז'נבייב‬
‫ויכתים את שם הכנסייה.‬
‫אנא, הענק לי את הכוח להילחם.‬
‫נפגעי הגז בעדיפות ראשונה!‬
‫אני כאן! אני אעזור!‬ ‫-מהר!‬
‫אני כאן.‬
‫יש מקום באמבולנס שלי.‬
‫מהר!‬
‫לשם!‬
‫מהר!‬
‫סליחה!‬
‫היי, קולן.‬
‫הכול בסדר?‬
‫החארות הגרמנים תקפו אתכם קשה.‬
‫יש לך רגע? אני צריך לספר לך משהו. בוא.‬
‫אתה יודע מה ההבדל בין בן של נהגת אמבולנס,‬
‫בן של זונה‬
‫וקצין מסן-סיר?‬
‫אין שום הבדל.‬
‫לא הבנתי.‬
‫לא נראה לך מוזר שהג'ינג'ית כל הזמן פה?‬
‫מרגריט?‬
‫כן, מרגריט.‬
‫קח.‬
‫זה המספר של שירותי הרווחה.‬
‫תתקשר אליהם.‬ ‫יהיה להם דבר או שניים לספר לך.‬
‫המלחמה עם הגרמנים נעשית מלוכלכת.‬
‫זו הפעם הראשונה‬ ‫שהם משתמשים בגז כדי להדוף אותנו.‬
‫אנחנו מתכננים מתקפה גדולה נגד הגרמנים.‬
‫התוכניות מוכנות,‬ ‫אבל הגז מסכן את הצלחת המשימה.‬
‫אנחנו חייבים לגלות‬ ‫איפה הם מאחסנים את הגז וכמה פצצות יש להם.‬
‫ללא המידע הזה,‬ ‫לא נוכל לתכנן את המתקפה הבאה.‬
‫אצא לטיסת איסוף מודיעין.‬
‫בהקדם האפשרי.‬
‫הגדודים של פואנקרה יגיעו בקרוב.‬
‫כן, גנרל.‬
‫את מפורסמת.‬
‫- ארבע נשים בשירות צרפת -‬
‫אם אנשים ידעו שאחת הגיבורות שלהם‬ ‫היא אישה מוכה…‬
‫אתה טועה.‬
‫ז'אן.‬
‫אני מזכיר לך שאני רופא.‬
‫זו לא פציעה מנפילה.‬
‫תתעסק בעניינים שלך.‬
‫מגיע לך יחס טוב יותר.‬
‫אם תצטרכי עזרה, אני כאן.‬
‫ז'נבייב.‬
‫כמה זמן זה נמשך?‬
‫מתי הייתה הווסת האחרונה שלך?‬
‫לפני כשלושה חודשים.‬
‫את בהיריון.‬
‫אף אחד לא צריך לדעת.‬
‫לא משנה מה תחליטי, אני אתמוך בך. אל תדאגי.‬
‫אסור לו לגלות שאני יודעת.‬
‫גברת דוויט?‬
‫שלום.‬
‫מה מצבו?‬
‫קטעו את ידו.‬
‫קיבלתי מברק מפריז.‬
‫הבן שלך התבקש לספק עד אתמול‬ ‫מסמכים המוכיחים שהוא מנהל מפעל תחמושת,‬
‫אחרת יהיה חייב בגיוס.‬
‫אני לא מבינה.‬
‫הבן שלי עובד במשרד המלחמה.‬ ‫אי אפשר לגייס אותו.‬
‫זה לא מה שנמסר לי.‬
‫אל תדאגי.‬
‫עכשיו שהוא איבד יד, הוא יקבל פטור מגיוס.‬
‫איך זה קרה?‬
‫תאונת עבודה. ידו נתפסה במכונה.‬
‫מוזר, הוא בדרך כלל‬ ‫לא מפעיל את המכונות, לא?‬
‫גברת דוויט,‬
‫את מודעת לכך שפציעה עצמית‬ ‫היא עבירה שדינה מאסר?‬
‫הבן שלי מייצר אמבולנסים‬
‫שמצילים חיילים צרפתים.‬
‫לכן הוא איבד את ידו.‬
‫אני מבין.‬
‫מתי הפסקת לעבוד במשרד?‬
‫פיטרו אותי.‬
‫לפני חצי שנה.‬
‫לא היית צריך לעשות את זה כדי להתחמק מגיוס.‬
‫אחיך מת בחזית.‬
‫המפעל שייך לך.‬
‫הם צריכים את המיטה. אתה משתחרר היום.‬
‫מר דוויט ינהל מעכשיו את המפעל.‬
‫ברגע שהוא יחלים, הוא יחליף אותי.‬
‫אבל המפעל שייך לך, גברת דוויט!‬
‫אני לא היורשת של המפעל, דניז.‬
‫שארל דוויט לא יודע כלום על העבודה הזאת.‬ ‫-נכון.‬
‫אם היה אכפת לו מהמפעל,‬ ‫הוא לא היה עוזב את סן-פולן.‬
‫הפריזאי הזה לא יודע איך לנהל את המפעל.‬ ‫-בפעם היחידה שהוא נגע במכונה, הוא איבד יד.‬
‫מה הוא עשה פה בכלל באמצע הלילה?‬
‫גבירותיי, בבקשה.‬
‫הוא ימשיך להעסיק אותנו?‬
‫באתי לומר לכן שהמשרות שלכן לא בסכנה.‬
‫אני מבטיחה.‬
‫עכשיו חזרו בבקשה לעבודה.‬
‫החיילים שלנו זקוקים לאמבולנסים.‬
‫קדימה, בנות. לחזור לעבודה.‬
‫מה שלום שארל?‬
‫החזרתי אותו הביתה.‬
‫קטעו את ידו.‬
‫אני מצטערת.‬
‫באמת?‬
‫הסתרת ממני את מותו של בני.‬
‫סמכתי עלייך, קרולין.‬
‫פחדת שתאבדי את שליטתך במפעל…‬ ‫-זה לא נכון.‬
‫עשיתי את זה כדי להציל את מה שוויקטור בנה.‬
‫לא אגרש אותך.‬
‫למען מדלן.‬
‫אבל אני עושה זאת בעל כורחי.‬
‫אימא!‬
‫למה את יושבת בחוץ, מתוקה?‬
‫דוד שארל מפחיד אותי. הוא כל הזמן צורח.‬
‫כן, אני יודעת.‬
‫אני מצטערת.‬
‫נטפל בו היטב, והוא יפסיק לצרוח.‬
‫תרים את הראש.‬
‫זהו.‬
‫אימא.‬
‫תפסיק.‬ ‫-אימא.‬
‫תפסיק, אתה מכאיב לי.‬ ‫-אימא.‬
‫תפסיק.‬
‫אתה מכאיב לי, שארל! מספיק!‬
‫תישארי איתי.‬
‫סליחה, אימא.‬
‫אני צריך אותך.‬
‫אתה צריך לנוח.‬
‫תישארי איתי.‬
‫תנוח.‬ ‫-תישארי איתי.‬
‫תנוח, אמרתי לך!‬
‫יכולת להישאר.‬
‫היית מקבל פטור מגיוס.‬ ‫-נכון. אבל אני חייב ללכת.‬
‫אני מהנדס, ואני יכול לעזור לצרפת.‬
‫את מבינה?‬
‫אל תדאגי, אחזור בעוד חודש.‬
‫היי.‬
‫אני מבטיח.‬
‫תישארי כאן.‬
‫כן, דניז?‬
‫זאת פלורנס.‬
‫מצאו לנו מקום לגור בו…‬ ‫-בניין שהוחרם לטובת המאמץ המלחמתי.‬
‫וביקשו שנלך לראות אותו הערב.‬
‫זו תהיה הסחת דעת.‬
‫זה יהיה טוב לכולנו, לא?‬
‫נשמח אם תבואי איתנו.‬
‫נחמד מצידכן, אבל לא נראה לי.‬
‫מרגריט במצב רע.‬
‫מרסל סיפר לקולן הכול.‬
‫היא הלכה לבקר אותו במחנה.‬
‫ייתכן שהיא תזדקק לתמיכה כשתחזור.‬
‫אני מחפשת את קולן. איפה הוא?‬
‫זה לא זמן טוב.‬ ‫-זה חשוב. אני חייבת לדבר איתו.‬
‫טוב, בואי.‬
‫קולן.‬
‫לא, חכה.‬
‫חכה!‬
‫כשהייתי בת 17,‬ ‫התאהבתי בגבר ונכנסתי להיריון.‬
‫כשהוא גילה, הוא עזב אותי ולא חזר.‬
‫כשאבי גילה,‬
‫הוא אמר שהמטתי חרפה על המשפחה‬ ‫וזרק אותי מהבית.‬
‫ילדתי אותך לבד בחדר של משרתת.‬
‫בחודשים הראשונים היינו יחד,‬
‫אבל חיינו בתנאים מחפירים.‬
‫בקושי יכולתי להאכיל אותך.‬
‫ואז המצב החמיר,‬
‫ולא הייתה לי ברירה.‬
‫התחלתי למכור את גופי,‬
‫כן.‬
‫כי לא היה לנו כלום ורציתי שיהיה לך הכול!‬
‫רציתי שתהיה לך הזדמנות לעתיד טוב!‬
‫ולא יכולתי להעניק לך את החיים שהגיעו לך!‬
‫אבל הפרידה ממך…‬
‫מעולם לא התגברתי על זה.‬
‫מעולם לא, אתה שומע?‬
‫מעולם לא הפסקתי לאהוב אותך!‬
‫לפני ארבע שנים‬ ‫יצרתי קשר עם שירותי הרווחה ואיתרתי אותך.‬
‫צפיתי בך מרחוק במשך ארבע שנים‬ ‫ולא העזתי לדבר איתך.‬
‫אבל אז המלחמה פרצה…‬ ‫-המלחמה פרצה, ומה?‬
‫מה?‬
‫החלטת למצוא אותי כדי לנקות את המצפון שלך?‬
‫רק רציתי לפגוש אותך.‬
‫לא תכננתי להגיד לך מי אני.‬
‫לא היית אמור לגלות ככה.‬
‫אני מצטערת, קולן…‬ ‫-לא!‬
‫שלום, גברת דוויט.‬ ‫-שלום.‬
‫בואי, דניז. גברת דוויט פה.‬
‫אני שמחה שבאת.‬
‫כולנו כאן.‬
‫תרצי לשתות משהו?‬
‫תודה, כן.‬ ‫-בואי.‬
‫זה יסיח את דעתך.‬
‫תודה.‬ ‫-זה יעשה לך טוב.‬
‫לחייך.‬
‫כן.‬ ‫-לחייך!‬
‫ולחיינו!‬ ‫-ולחיינו!‬
‫אירן, תעבירי לי פרוסת עוגה.‬
‫אני שמחה שהגנרל מצא לכן בית.‬
‫אני מצטערת על המצב עם קולן.‬ ‫לא הגיע לו לגלות ככה.‬
‫הוא לעולם לא יסלח לי.‬
‫תני לו זמן.‬
‫יום יבוא והוא יבין.‬
‫זה לא רעיון טוב.‬
‫לא, באתי גם כדי ליהנות קצת.‬
‫קדימה, בואי איתי.‬
‫היי, מתוקה. מה שלומך?‬ ‫-עזוב אותי.‬
‫מזמן לא ראינו אותך!‬ ‫-עזוב אותי!‬
‫מה לעזאזל את עושה כאן?‬ ‫-אני צריכה לדבר עם מרסל.‬
‫הוא עסוק.‬
‫זה קשור למרגריט.‬
‫תודה, ברנאר.‬ ‫-בסדר, מרסל. אעדכן אותך.‬
‫מה את רוצה?‬
‫זה בקשר למרגריט.‬ ‫-מה בקשר למרגריט?‬
‫ראיתי אותה עושה דברים עם גברת דוויט.‬
‫ולדעתי זה לא משהו חדש.‬
‫נראה שהן מכירות היטב.‬
‫אולי גברת דוויט הייתה זונה בעברה.‬
‫למרות הגישה המתנשאת, הבית היפה, המכונית…‬
‫לא יהיה מסובך לבדוק אם השם שלה ברשומות.‬
‫ברגע שאת ברשימה, זה לכל החיים.‬
‫מה?‬
‫מר מרסל דומון בטלפון.‬
‫הלו?‬ ‫-שלום, שארל.‬
‫יש לי מידע בשבילך.‬
‫גיסתך היא זונה לשעבר.‬
‫ואחת הבנות שלי ראתה אותה‬ ‫שוכבת עם נהגת אמבולנס. הג'ינג'ית.‬
‫היית צריך להרוג אותה‬ ‫במקום לדפוק לעצמך את היד.‬
‫אנא מסור את תנחומיי לאימך.‬
‫הגרמנים מאחסנים את הגז במחסן כאן.‬
‫הוא מלא עד גדותיו.‬
‫יש להם מספיק גז לימים על גבי ימים.‬
‫החלטתי להעמיק לתוך שטח האויב‬
‫וראיתי תנועת כוחות לכיוון סן-פולן.‬
‫מספר הגדודים הגרמניים‬ ‫גדול פי חמישה מההערכות שלכם.‬
‫הם רוצים להחליש אותנו עם הגז‬ ‫עד להגעת התגבורת,‬
‫ואז לפתוח במתקפה רבתי על סן-פולן.‬
‫יש להם יתרון עלינו.‬ ‫חייבים להשמיד את המחסן.‬
‫עם כל הכבוד, גנרל, זו משימת התאבדות.‬
‫בגלל הגז, לחיילים שלנו לא יהיה סיכוי‬ ‫לחצות את היער ולהגיע למחסן.‬
‫אין לנו ברירה.‬
‫המבצע יוצא לפועל.‬
‫כן, גנרל.‬
‫מר שרייה,‬ ‫הראה לי היכן הכוחות הגרמניים ממוקמים.‬
‫נצטרך לתכנן מחדש את המתקפה הבאה שלנו.‬
‫קארל, זה אני.‬
‫השגתי את המידע שרצית על המתקפה הבאה.‬
‫אני מקווה שהמידע עדכני הפעם.‬
‫קלודין ממש רוצה לראות את אבא שלה.‬
‫ניפגש מחר ב-15:00 בנקודת המפגש הקבועה.‬
‫אל תאכזב אותי, לוסיאן.‬ ‫זו ההזדמנות האחרונה שלך.‬
‫ז'אן.‬
‫אני כבר חוזרת.‬
‫תתכונני. אנחנו עוזבים.‬
‫לא עכשיו.‬
‫אני צריכה לטפל בפצועים.‬ ‫-אנחנו עוזבים בעוד חמש דקות.‬
‫ואם הכול ילך כשורה, לא אזדקק לך עוד.‬
‫אסיים לחבוש אותו ואבוא.‬
‫חסר לך שלא.‬
‫היי!‬
‫אל תיגע בה שוב. מובן?‬
‫בסדר.‬
‫אל תיגע בה!‬
‫בואי, הולכים.‬
‫חיילים! המטה שלח טייס למשימת איסוף מידע.‬
‫זיהינו את מיקום מחסן הגז שלהם.‬
‫המשימה ברורה ופשוטה:‬
‫להשמיד את הבניין ולחזור.‬
‫זה ברור לכולם?‬ ‫-כן, קפטן!‬
‫והגז?‬
‫זו בדיוק הסיבה‬ ‫שאנחנו תוקפים את המחסן שלהם.‬
‫תתכוננו. אנחנו יוצאים עכשיו.‬
‫פלוגה, עמוד דום!‬
‫קדימה צעד!‬
‫זו התאבדות.‬
‫זוזו.‬
‫להתקדם.‬
‫קדימה!‬
‫תפסו מחסה!‬
‫גוס, רימון. גוס, תישאר איתי!‬
‫קולן! רימון!‬
‫הצילו! תעזרו לי!‬
‫קדימה!‬
‫אש!‬
‫להתקדם!‬
‫חיילים, להתקדם!‬ ‫-קדימה!‬
‫קומו!‬
‫זוזו! להמשיך להתקדם! קדימה!‬
‫קולן!‬
‫עזוב אותי!‬
‫קום! זו פקודה, חייל! קום!‬
‫לעזאזל! גז!‬
‫גוס!‬
‫לא, אני לא יכול!‬
‫גוס! אל תזוז!‬
‫אנחנו נמות! לברוח!‬
‫הישארו בעמדות!‬
‫קולן, שלוט בחיילים שלך!‬ ‫להישאר בעמדות! שאף אחד לא יזוז!‬
‫חיילים, לעמדות שלכם!‬
‫תירה בהם, לכל הרוחות!‬
‫לא!‬
‫כולם להישאר בעמדה!‬
‫לסגת!‬
‫מהר! לסגת!‬
‫קדימה!‬
‫מהר!‬
‫רוצו!‬
‫שארל.‬
‫אתה אמור להיות במיטה.‬
‫כן, אבל אני רעב.‬
‫ז'רמן תביא לך משהו.‬
‫לא, תודה. אני רוצה לאכול כאן.‬
‫ז'רמן.‬
‫תערכי לי מקום, בבקשה.‬
‫כן, אדוני.‬
‫קדימה. האוכל יתקרר.‬
‫ערב טוב, קרולין.‬
‫ערב טוב, שארל.‬
‫את בסדר? מחזיקה מעמד?‬
‫התאוששת ממותו של אחי?‬
‫איך הייתה המסיבה הקטנה שלך‬ ‫עם נהגות האמבולנס?‬
‫נהנית?‬
‫נו?‬
‫אין לך מה להגיד?‬
‫בכל מקרה, את לוחמת אמיתית.‬
‫דרך אגב,‬
‫מי הג'ינג'ית שבאה הנה לעיתים קרובות?‬
‫מה אתן עושות יחד?‬
‫שום דבר, שארל.‬
‫אימא, ידעת שקרולין בגדה בוויקטור‬
‫עם אישה?‬
‫על מה אתה מדבר?‬
‫זונה לשעבר.‬
‫בדיוק כמוה.‬
‫זונה לשעבר.‬
‫זונה במקצועה.‬
‫היא נזהרה מאוד שלא נגלה.‬
‫זה נכון?‬
‫ויקטור ידע הכול על העבר שלי.‬
‫מעולם לא בגדתי בבעלי,‬ ‫לא עם גבר ולא עם אישה.‬
‫רק חיכית שהוא ימות‬
‫כדי להזדיין עם הג'ינג'ית שלך.‬
‫זו הייתה רק נשיקה בין חברות.‬
‫החוצה.‬
‫מחר בבוקר תעזבי את הבית הזה לצמיתות.‬
‫החוצה, אמרתי לך!‬
‫ז'נבייב.‬
‫בואי אליי.‬
‫חיכיתי לך הבוקר.‬
‫לא באת.‬
‫מה קרה, ז'נבייב המתוקה שלי?‬
‫אני לא רוצה לעשות את זה יותר.‬
‫חשבתי שאת רוצה לקבל עלייך את נדרי הנזירות.‬
‫דיברת עם מישהו?‬
‫אני בהיריון.‬
‫ויאמר האל, "קח נא את בנך,‬ ‫את יחידך אשר אהבת, את יצחק,‬
‫"והעלהו לעולה."‬
‫האל דורש מאיתנו לפעמים‬ ‫להקריב קורבנות למענו.‬
‫הוא מעמיד אותנו בניסיון.‬
‫את מבינה, ז'נבייב?‬
‫אתה רוצה להקריב את הילד?‬
‫אלוהים יעניש אותנו על זה!‬
‫הילד הזה הוא תולדה של חטא.‬ ‫החטא שלך, ז'נבייב.‬
‫האל יודע שלא התמסרת לי מאהבה אליו,‬ ‫אלא מתאוות בשרים.‬
‫את רקובה עד היסוד, ז'נבייב.‬
‫את פתיינית מזוהמת שמביאה גברים לידי חטא.‬
‫הדרך היחידה‬ ‫להציל את הנשמה שלך מאש הגיהינום‬
‫היא למחוק את הטעות שלך.‬
‫מחר מישהו ייקח אותך לפונט-א-מוסון,‬
‫ושם…‬
‫תפגשי אישה שתטפל בבעיה שלך.‬
‫ואת תהיי בסדר!‬
‫ז'נבייב!‬
‫מה קרה, בתי?‬
‫דברי איתי! מה קרה?‬
‫האב ווטרן דיבר איתי.‬
‫הוא רוצה להקריב את הילד שלי‬ ‫כדי להציל את נשמתי ו…‬
‫כדי להציל את נשמתך?‬
‫הוא רוצה להיפטר מהראיות.‬
‫ואת יודעת את זה!‬
‫לא מדובר בקורבן.‬
‫הוא התעלל בך.‬
‫הוא אנס אותך.‬
‫לא עשית שום דבר רע, בתי.‬
‫אני יודעת מה עשית לז'נבייב.‬
‫איך יכולת?‬
‫אתה אדם נתעב!‬
‫רק האל יכול לשפוט את בני האדם.‬
‫את משווה את עצמך לאל, האם אנייס?‬
‫האל כבר שפט אותך.‬
‫ואני אוודא שגם בדיוקסיה ידעו על כך.‬
‫במקומך, לא הייתי עושה זאת.‬
‫כי בממלכת החטאים,‬
‫כולם אשמים.‬
‫אם תלכי לדיוקסיה,‬
‫אל תשכחי להגיד להם שהפרת את הנדרים שלך‬
‫עם גרמני.‬
‫אולי מרגל, מי יודע?‬
‫היה מרגש…‬
‫לראות את הפעם הראשונה שלך.‬
‫תחשבי על זה.‬
‫אל תערערי את השלווה במנזר.‬
‫נמשיך לחיות בשלום,‬
‫כי את ואני לא עשינו שום דבר רע.‬
‫הצילו!‬
‫שמישהו יעזור לי!‬
‫הצילו!‬